
ACORD 72/2007, DE 28 DE FEBRER, DEL PLE DEL CONSELL DE L’AUDIOVISUAL DE CATALUNYA

Expedient núm. 30/A/2006. Autorització de diversos negocis jurídics relatius a la modificació de l’estructura del capital social de la societat Radio Salud,SA
1. Antecedents

1. El 3 d’agost de 2007 va tenir entrada en aquest Consell l’escrit presentat davant la Delegació Territorial del Govern de la Generalitat a Barcelona el dia 27 de juliol de 2006 (Registre entrada 64.533/2006) pel Sr. Joan Carles Ballvé Moreno, en nom i representació de la societat Radio Salud,SA sol·licitant l’autorització administrativa relativa a sis compromisos de compravenda d’accions, juntament amb la documentació acreditativa dels mateixos. 

2. El 26 de setembre de 2006 el Tribunal Constitucional va dictar provisió mitjançant la qual s’admetia a tràmit el recurs d’inconstitucionalitat presentat per l’Advocat de l’Estat, en data 1 d’agost de 2006, en representació del President del Govern, contra diversos preceptes de la Llei 22/2005, de 29 de desembre, de la comunicació audiovisual a Catalunya (LCA) i mitjançant la qual es tenia per invocat per part del President del Govern l’article 161.2 de la Constitució. En conseqüència, conforme el que disposa l’article 30 de la LOTC, el Tribunal Constitucional va suspendre la vigència i aplicació dels preceptes impugnats, des de la data en que es va interposar el recurs d’inconstitucionalitat per les parts del procés i des del dia de la publicació en el BOE per a tercers. Com a conseqüència d’aquest fet va quedar suspesa la competència del Consell de l’Audiovisual de Catalunya per tramitar i resoldre sobre els projectes de modificació de l’estructura accionarial o empresarial dels prestadors de serveis de comunicació audiovisual, i per tant, va quedar en suspens la tramitació de l’expedient que ens ocupa.

3. En data 18 de gener de 2007 el Tribunal Constitucional va dictar interlocutòria mitjançant la qual s’acordava aixecar la suspensió dels preceptes impugnats de la LCA, llevat de l’article 56 i de la disposició transitòria segona (BOE nº 31 de 5 de febrer de 2007).
4. Ràdio Salud,SA és una societat anònima amb un capital social de 200.782,08 € dividit en 33.408 accions de valor nominal 6,01€ cadascuna d’elles, numerades de l’1 al 33.408, ambdues incloses. L’estructura del capital social de Radio Salud, SA és la següent: Sra.[...], titular de 18.921 accions (56,636%), Recoletos Medios Digitales, SL titular de 10.023 accions (30%), Sr.[...], titular de 2.282 accions (6,83%), Sr.[...], titular de 1.559 accions (4,666%) i el Sr.[...], titular de 623 accions (1,864%).

5. Radio Salud,SA és concessionària de l’emissora de radiodifusió sonora en ones mètriques amb modulació de freqüència a Sabadell (89.1MHz). L’esmentada concessió fou atorgada a la societat Compañía de Emisiones y Publicidad, SA, mitjançant l’Ordre d’11 d’agost de 1982, per la qual es van elevar a definitives les concessions provisionals d’emissores de radiodifusió a les quals es refereixen els articles 3 i 5.1 del Reial Decret 2646/1978, de 27 d’octubre. Posteriorment, la concessió d’aquesta emissora va ser transferida, per Acord del Govern de la Generalitat de Catalunya de 3 de desembre de 1987 a favor de Radio Salud, SA. La concessió va ser renovada mitjançant l’ Acord del Govern de la Generalitat de 19 d’abril de 1994 i amb posterioritat per l’Acord de la Comissió de Govern per a Assumptes Institucionals i Socials de data 12 de novembre de 2003, que així mateix acordava la formalització per part de la concessionària del corresponent contracte que havia d’incorporar les innovacions normatives que haguessin afectat al règim jurídic de la concessió amb posterioritat a l’adjudicació. L’esmentat contracte va ser signat el 2 d’abril de 2004.

6. Radio Salud, SA participa, amb una proporció del 25% en la UTE, titular d’una concessió de DAB nacional amb desconnexions regionals.

7.Vist l’informe dels serveis del Consell de l’Audiovisual de Catalunya.

2. Fonaments de dret

a. Competència del Consell de l’Audiovisual de Catalunya

L’article 41 i la lletra b de l’apartat 1 de la disposició transitòria cinquena de la Llei 22/2005, de 29 de desembre, de la comunicació audiovisual de Catalunya (LCA) estableix que el Consell de l’Audiovisual de Catalunya esdevé l’òrgan competent per a la tramitació i resolució dels expedients de modificació de l’estructura accionarial o empresarial dels prestadors dels serveis de comunicació audiovisual iniciats amb posterioritat a l’entrada en vigor de la Llei.
b. Descripció de les operacions objecte d’ autorització administrativa

1. La societat Ràdio Salud,SA sol·licita autorització per a sis operacions que comporten canvis en l’estructura accionarial de la societat. A tal fi, la sol·licitant aporta copia de sis contractes de compromís de compravenda d’accions signats tots ells el dia 18 de juliol de 2006: 

1) Contracte de compromís de compravenda d’accions subscrit entre del Sr.[...] i la Sra.[...]: L’objecte del contracte és el compromís d’adquisició per part de la Sra.[...], mitjançant compravenda, de 1.559 accions de la societat Radio Salud, SA, números 6.842 al 7.200 i  29.601 al 30.800, propietat del Sr.[...].

2) Contracte de compromís de compravenda d’accions subscrit entre el Sr.[...] i la Sra.[...]: L’objecte del contracte és el compromís d’adquisició per part de la Sra.[...], mitjançant compravenda, de 223 accions de la societat Radio Salud, SA, números 6.258 al 6.400 i del 29.121 al 29.200, propietat del Sr.[...].

3) Contracte de compromís de compravenda d’accions subscrit entre el Sr.[...] i el Sr.[...]: L’objecte del contracte és el compromís d’adquisició per part del Sr.[...], mitjançant compravenda, de 100 accions de la societat Radio Salud, SA, números 29.401 al 29.500, propietat del Sr.[...].

4) Contracte de compromís de compravenda d’accions subscrit entre el Sr.[...] i el Sr.[...]. L’objecte del contracte és el compromís d’adquisició per part del Sr. [...], mitjançant compravenda, de 100 accions de la societat Radio Salud, SA, números 29.301 al 29.400, propietat del Sr.[...].

5)  Contracte de compromís de compravenda d’accions subscrit entre el Sr.[...] i la Sra.[...]: L’objecte del contracte és el compromís d’adquisició per part de la Sra.[...], mitjançant compravenda, de 100 accions de la societat Radio Salud, SA, números 29.201 al 29.300, propietat del Sr.[...].

6) Contracte de compromís de compravenda d’accions subscrit entre el Sr.[...] i la Sra.[...]: L’objecte del contracte és el compromís d’adquisició per part de la Sra.[...], mitjançant compravenda, de 100 accions números 29.501 al 29.600, propietat del Sr.[...].

Dels esmentats contractes es desprèn que l’eficàcia dels compromisos de compravenda queda condicionada a l’autorització administrativa prèvia per a la transmissió de les accions que ha d’esser atorgada per aquest Consell, així com  que l’execució i consumació de les compravendes de les accions i el pagament del preu es produirà, davant Notari, dins els quinze dies següents al compliment de la condició.
2. La composició accionarial de Radio Salud, SA quedarà estructurada després de l’execució i consumació de les compravendes de la següent manera: Sra.[...], titular de 20.703 accions (61,97%), Recoletos Medios Digitales, SL, titular de 10.023 accions (30,00%), Sr.[...], titular de 2.282 accions (6,83%), Sr.[...], titular de 100 accions (0,3%), Sr.[...] titular de 100 accions (0,3%), Sra.[...], titular de 100 accions (0,3%) i Sra.[...], titular de 100 accions (0,3%).

Per tant, tot i que es produeix una modificació en l’estructura accionarial de la societat Radio Salud, SA, aquesta no suposa un canvi en el control de la societat.

3. Els adquirents, segons declaracions responsables signades en data 24 de juliol de 2006, no són titulars d’accions ni participacions en altres societats concessionàries del servei públic de radiodifusió sonora en ones mètriques amb modulació de freqüència de caràcter comercial, ni de cap altre prestador de serveis de comunicació audiovisual. 

4. Analitzada la documentació aportada, els criteris de determinació del límit de les concentracions de mitjans de comunicació, establerts pels apartats 2 i 3 de l’article 40 de la LCA, la incidència en el pluralisme, i vista l’oferta de ràdio i televisió de l’àrea de difusió de Sabadell, es conclou que les operacions descrites s’adeqüen a les garanties de pluralisme i control de les concentracions de comunicació audiovisual establertes en el Títol IV, Capítol II de la Llei 22/2005, de 29 de desembre, de la comunicació audiovisual de Catalunya.

Per tot l’ exposat, el Ple del Consell de Audiovisual de Catalunya adopta els següents:

ACORDS
1. Autoritzar, als efectes d’allò que disposa l’article 41 de la Llei 22/2005, de 29 de desembre, de la comunicació audiovisual de Catalunya, les següents operacions relatives a les accions de Radio Salud, SA: a) L’adquisició per part de la Sra.[...], mitjançant compravenda, de 1.559 accions, números 6.842 al 7.200 i 29.601 al 30.800, propietat del Sr.[...]. b) L’adquisició per part de la Sra.[...], mitjançant compravenda, de 223 accions, números 6.258 al 6.400 i del 29.121 al 29.200, propietat del Sr.[...]. c) L’adquisició per part del Sr.[...], mitjançant compravenda, de 100 accions, números 29.401 al 29.500, propietat del Sr.[...]. d) L’ adquisició per part del Sr.[...], mitjançant compravenda, de 100 accions, números 29.301 al 29.400, propietat del Sr.[...]. e) L’adquisició per part de la Sra.[...], mitjançant compravenda, de 100 accions, números 29.201 al 29.300, propietat del Sr.[...]. I, f) L’ adquisició per part de la Sra.[...], mitjançant compravenda, de 100 accions números 29.501 al 29.600, propietat del Sr.[...].

2. Recordar que l’autorització dels negocis jurídics objecte d’aquest Acord s’entén sens perjudici de la plena vigència del règim jurídic concessional aplicable a Radio Salud, SA, d’acord amb el que estableix la normativa vigent i els compromisos particulars assumits pel concessionari. Així mateix, el concessionari resta obligat a respectar els paràmetres tècnics assignats a l’emissora.

3. Notificar aquest Acord a la societat Radio Salud, SA i a la Direcció General de Comunicació i Serveis de Difusió Audiovisuals del Departament de Cultura i Mitjans de Comunicació.

Barcelona, 28 de febrer de 2007
Josep M. Carbonell i Abelló



Dolors Comas d’Argemir i Cendra

President





Consellera secretaria

